Súhrnná zápisnica z čiastkových

valných zhromaždení Urbárskeho pozemkového spoločenstva Stupava, konaných dňa 06.12. 2019 a 19.12.2019

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na základe spočítania hlasov z čiastkových valných zhromaždení Urbárskeho pozemkového spoločenstva Stupava, konaných dňa 06. 12. 2019 a 19.12.2019 boli schválené nasledovné uznesenia k jednotlivým bodom programu valného zhromaždenia Urbárskeho pozemkového spoločenstva Stupava.

K bodu 7. Schválenie odmien za výkon funkcie a dozornej rady.

**Uznesenie č. 1/2019**

valné zhromaždenie Urbárskeho pozemkového spoločenstva Stupava schvaľuje odmeny pre členov výboru pre rok 2020 vo výške 200,- €/mesiac a pre členov dozornej rady 30,- €/mesiac.

Proti – 0 hlasov, zdržal sa – 0 hlasov, za 1790,18 hlasov z celkového počtu hlasov 3124,99, čo predstavuje 57,28 %.

K bodu 8. Schválenie minimálnej ceny za prenájom pozemkov vo vlastníctve Urbárskeho pozemkového spoločenstva Stupava na nepoľnohospodárske účely.

**Uznesenie č. 2/2019**

Z 1. a 2. čiastkovej schôdze valného zhromaždenia Urbárskeho pozemkového spoločenstva Stupava, so sídlom Hlavná 9, 900 31 Stupava, konané dňa 06. decembra 2019 v budove MKIC v Stupave a 19. decembra 2019 v kancelárii na Malackej ul. v Stupave, k bodu „Schválenie minimálnej ceny za prenájom pozemkov vo vlastníctve Urbárskeho pozemkového spoločenstva Stupava na nepoľnohospodárske účely“.

Valné zhromaždenie Urbárskeho pozemkového spoločenstva Stupava

**s ch v a ľ u j e**

prenájom časti pozemku par. číslo 3770/2 vo výmere cca 10 000 m2 vo vlastníctve Urbárskeho pozemkového spoločenstva Stupava na výstavbu základnej školy na dobu 50 rokov s opciou na ďalšie obdobie. Na presné vymedzenie prenajímanej časti parc. č. 3770/2 dá mesto Stupava vypracovať geometrický plán. 1. čiastková schôdza valného zhromaždenia poveruje výbor Urbárskeho pozemkového spoločenstva rokovať s primátorom mesta Stupava o uzatvorení Zmluvy o budúcej nájomnej zmluve, v ktorej budú uvedené tieto podmienky schválené 1. čiastkovou schôdzou valného zhromaždenia:

* minimálna cena nájmu bude stanovená na 2,00 €/m2/rok,
* bude stanovená inflačná doložka k dohodnutej cene nájmu ročne vo väzbe na výšku inflácie podľa zverejnených údajov NBS vo výške 100 % inflácie v jednotlivých rokoch nájomného vzťahu,
* platiteľom dane z nehnuteľností za prenajatý pozemok bude počas doby nájmu nájomca /mesto Stupava/,
* začiatok doby nájmu časti par. číslo 3770/2 bude odo dňa právoplatnosti územného rozhodnutia,
* v prípade neuzavretia zmluvy o budúcej nájomnej zmluve na časť par. číslo 3770/2 v lehote do troch rokov /t.j. do 06.12.2022/, stráca poverenie a uznesenie 1. čiastkovej schôdze valného zhromaždenia Urbárskeho pozemkového spoločenstva Stupava platnosť.

Proti – 147,18 hlasov, zdržal sa – 28,43 hlasov, za 1614,57 hlasov, z celkového počtu hlasov 3124,99, čo predstavuje 51,66 %.

K bodu 10. Schválenie minimálnej ceny za prenájom vodných plôch vo vlastníctve Urbárskeho pozemkového spoločenstva Stupava na rekreačné účely a agroturistiku.

**Uznesenie č. 3/2019**

Valné zhromaždenie Urbárskeho pozemkového spoločenstva Stupava schvaľuje prenájom vodných plôch vo vlastníctve Urbárskeho pozemkového spoločenstva Stupava na rekreačné účely a agroturistiku vo výške 0,01 €/m2, čo je 100 € na ha za rok, bez možnosti akejkoľvek stavebnej činnosti.

Valné zhromaždenie Urbárskeho pozemkového spoločenstva Stupava

**s ch v a ľ u j e**

Proti – 0 hlasov, zdržal sa – 12,89 hlasov, za 1777,29 hlasov, z celkového počtu hlasov 3124,99, čo predstavuje 56,87 %.

K bodu 12. Voľba náhradníkov výboru a dozornej rady

Hlasovanie za náhradníka výboru Urbárskeho pozemkového spoločenstva Stupava :

p. Zuzana Tomeková.

Proti – 0 hlasov, zdržal sa - 0 hlasov, za : 1790,18,80 hlasov, z celkového počtu 3124,99, čo predstavuje 57,28 %. P. Zuzana Tomeková bola zvolená za náhradníka výboru Urbárskeho pozemkového spoločenstva Stupava

Hlasovanie za člena dozornej rady Urbárskeho pozemkového spoločenstva Stupava

p. Štefan Stankovský.

Proti - 1133,84 hlasov, zdržal sa – 0 hlasov, za 656,34 hlasov, z celkového počtu hlasov 3124,99, čo predstavuje 21,00 %. Pán Štefan Stankovský nebol zvolený do dozornej rady Urbárskeho pozemkového spoločenstva Stupava.

p. Ing. Igor Maroš : proti – 0 hlasov, zdržal sa – 134,75 hlasov, za – 1655,43 hlasov, z celkového počtu 3124,99, čo predstavuje 52,97 %. Pán Ing. Igor Maroš bol zvolený do dozornej rady Urbárskeho pozemkového spoločenstva Stupava.

K bodu 13. Návrh na vyplatenie dividend

Vyplatenie dividend z výsledkov hospodárenia predchádzajúcich rokov vo výške 50 000 €.

Proti : 0 hlasov, zdržal sa : 0 hlasov, za . 1790,18 hlasov, z celkového počtu 3124,99, čo predstavuje 57,28 %. Vyplatenie dividend bolo schválené.

V Stupave 07.01.2020

Za správnosť :

Anna Majtanová – predseda výboru

Ing. Stanislav Polák – člen výboru

Marek Petráš (Mesto Stupava) – člen výboru